stanford-oval/wikipedia huggingface dataset:
תרסה וילמס מונט

| --- | --- |

 לידה:  8 בספטמבר 1893 ויניה דל מאר, צ'ילה 
 התאבדה:  24 בדצמבר 1921 (בגיל 28) פריז, צרפת 
 שם לידה:  María Teresa de las Mercedes Wilms Montt 
 מדינה:  צ'ילה 
 מקום קבורה:  פר לשז 
 שם עט:  Tebal, Teresa de la Cruz 
 שפות היצירה:  ספרדית, פורטוגזית, אנגלית, צרפתית, גרמנית 
 תקופת הפעילות:  1917–1921 (כ־4 שנים) 
 חתימה:   
 
מריה תרזה דה לאס מרסדס וילמס מונט (בספרדית: María Teresa de las Mercedes Wilms Montt;‏ 8 בספטמבר 1893 – 24 בדצמבר 1921; ידועה גם בשמות טבאל (Tebal) ו תרסה דה לה קרוז) הייתה סופרת, משוררת ואנרכה-פמיניסטית צ'ילאנית. היא תוארה כמי ש"מגלמת סטייה מינית ונבואה חברתית ", והייתה חברה של הסופרים ראמון גומז דה לה סרנה, אנריקה גומז קאריו, חואקין אדוארדס בלו, ויקטור דומינגו סילבה, ורמון ואייה-אינקלאן.
ביוגרפיה

נצר למשפחת מונט המשפיעה, היא נולדה בלוויניה דל מאר, צ'ילה, ללוז ויקטוריה מונט יי מונט ופדריקו גיירמו וילמס יי ברימה. היא הייתה בתם השנייה, והיו לה שבע אחיות. היא חונכה בידי אומנות ומורים פרטיים, היא נישאה לגוסטבו בלמסדה ולדס בגיל 17, נגד רצון משפחתה. היו להם שתי ילדות, אליסה "צ'יטה" (1911) וסילביה לוז (1913).
בסנטיאגו, היא הצטרפה לחיי התרבות הפעילים של עיר.
בין 1912 ל-1915, הם התגוררו באיקיקה בשל עבודתו של בעלה. שם היא החלה להכיר פמיניסטיות, פעילי איגודי עובדים, ואף בונים חופשיים, והפכה למזוהה עם התנועה הרפורמיסטית המתהווה. היא השתמשה בפסבדונים טבאל כשהיא פורסמה לראשונה בעיתון של איקיקה. כשבעלה חזר לסנטיאגו, הוא גילה את הרומן אשר וילמס מונט ניהלה עם בן דוד שלו, ויסנטה זניארטו בלמסדה. בעקבות גילויו, הגברים של משפחת בלמסידה ולדס ניהלו "בית משפט משפחתי" בשנת 1915, והחליטו שעונשה של וילמס מונט יהיה לשהות במנזר Convento de la Preciosa Sangre. שם, היא כתבה יומן, ומתוך דיכאון עמוק, ניסתה להתאבד בפעם הראשונה ב-29 במרץ 1916.
ביוני 1916, ויסנטה הוידוברו עזר לה לברוח מן המנזר, והיא ברחה איתו לבואנוס איירס. הסביבה האינטלקטואלית שמצאה בעיר הקוסמופוליטית השפיעה עליה באופן חיובי. היא התיידדה עם הסופרים ויקטוריה אוקמפו, חורחה בורחס, ואשת האופנה הפמיניסטית "פלה" פלגרינה פסטורינו. כעבור שנה, היא פרסמה את ספרה Inquietudes Sentimentales, ולאחר מכן Los Tres Cantos, בו היא חקרה ארוטיקה ורוחניות. אחרי שמעריץ שלה, הורסיו ראמוס מחיה, התאבד בביתה, היא עזבה לניו יורק, בזמן מלחמת העולם הראשונה, אך לאחר שהואשמה בהיותה מרגלת גרמנייה, היא גורשה לספרד. שם, היא הייתה למוזה של חוליו רומרו דה טורס, אשר הכיר לה את הסופרים גומז דה לה סרנה, גומז קאריו, ורמון ואייה-אינקלאן. במדריד, בשם העט תרסה דה לה קרוז, היא פרסמה את "En la Quietud del Mármol" ו-"Anuarí". מסעותיה לקחו אותה ללונדון ופריז, אבל היא התגוררה במדריד. היא התאחדה עם בנותיה בפריז בשנת 1920, לאחר 5 שנים של הפרדה, דרך מאמציו של אביה, שהיה בשליחות דיפלומטית. עם זאת, הכאב של הפרידה המחודשת מהן כשהן שבו לצ'ילה השאירו אותה בדיכאון עמוק.
היא התאבדה בבית מלון ליינייק בפריז ב-24 בדצמבר 1921, באמצעות מנת יתר של ורונל. היא הייתה בת 28. חייה הונצחו בסרט משנת 2009, סרט Teresa: Crucificada por amar של הבמאית טטיאנה גביולה.
גלריה

תרסה וילמס מונט
תרסה וילמס מונט (1914).
דיוקן של תרסה וילמס מונט, מאת חוליו רומרו דה טורס.
דיוקן
הערות שוליים

↑  Richards, Keith John (20 ביולי 2011). Themes in Latin American Cinema: A Critical Survey. McFarland. p. 181. ISBN 978-0-7864-8918-3. {{cite book}}:  (עזרה)
↑  Marcas identitarias (בספרדית). Editorial Cuarto Propio. p. 97. ISBN 978-956-260-392-8.
1 2 3 4 5 6  "Narran la Historia de la Escritora Teresa Wilms Montt". Chile.com. אורכב מ-המקור ב-2014-10-06. נבדק ב-2018-12-17.
↑  Subercaseaux, Bernardo (1 בינואר 1997). Historia de las ideas y de la cultura en Chile (בספרדית). Editorial Universitaria. p. 109. ISBN 978-956-11-1707-5. {{cite book}}:  (עזרה)
↑  Gazmuri R., Cristián (11 בינואר 2012). Histografía chilena (1842–1970) II. Penguin Random House Grupo Editorial Chile. pp. 267–. ISBN 978-956-347-127-4. {{cite book}}:  (עזרה)
↑  Steenhuis, Aafke (2007). La travesía del salitre chileno: de la pampa a la tierra holandesa (בספרדית). LOM Ediciones. p. 46. ISBN 978-956-282-942-7.
↑  May, Catalina (21 ביוני 2009). "La encantadora aristócrata que se pasó a su clase por la raja". The Clinic. {{cite news}}:  (עזרה)
↑  González-Vergara, Ruth (1 בינואר 1993). Teresa Wilms Montt: un canto de libertad : biografía (בספרדית). Grijalbo. p. 122. {{cite book}}:  (עזרה)
↑  Garlitz, Virginia Milner. "The Last Muse of the Marqués de Bradomín ?". elpasajero.com.
↑  "También para ellos" (PDF). letrasdechile.cl (בספרדית). p. 11. אורכב מ-המקור (PDF) ב-2016-03-04. נבדק ב-2018-12-17.
↑  "Cuentos para los hombres que son todavía niños [microform] (1919)". Bs. Aires : Otero & Co.
↑  Lamperein, Lina Vera; Vieira, Ana María; Molina, Paz (2008). Presencia femenina en la literatura nacional: una trayectoria apasionante, 1750-2005 (בספרדית). Editorial Semejanza. p. 80. ISBN 978-956-7590-46-9.
↑  "Teresa: Crucificada por amar". IMDb.
| --- | --- |
בקרת זהויות :  BNE: XX4885947  BnF: cb13166103r (data)  GND: 1060663341  ISNI: 0000 0000 3513 6910  LCCN: n94029971  NTA: 134286766  SUDOC: 241349400  VIAF: 21366442   WorldCat (עם VIAF): 21366442
שרה ססיליה הריסון

| --- | --- |

 לידה:  21 ביוני 1863 הוליווד (צפון אירלנד), הממלכה המאוחדת 
 פטירה:  23 ביולי 1941 (בגיל 78) 
 מקום קבורה:  בית הקברות מאונט ג'רום 
 מקום לימודים:  בית הספר סלייד לאמנות יפה 
 תקופת הפעילות:  1886–1933 (כ־47 שנים) 
 תחום יצירה:  ציור 
 
שרה ססיליה הריסון (באנגלית: Sarah Cecilia Harrison; 21 ביוני 1863 –  23 ביולי 1941) הייתה אמנית אירית והאישה הראשונה שכיהנה במועצת העיר דבלין.
ביוגרפיה

שרה הריסון, נולדה למשפחה אמידה בהוליווד, מחוז דאון. היא הייתה אחייניתו הגדולה של הרפורמר והתעשיין הנרי ג'וי מקראקן. בגיל עשר נפטר אביה והיא ומשפחתה עברו להתגורר בלונדון.
הריסון למדה בבית הספר בלונדון, שם זכתה במדליית כסף מטעם יוניברסיטי קולג', לונדון, על ציור עתיקות. היא למדה בבית הספר לאומנות סלייד בין השנים 1878–1885 וזכתה במלגת סלייד. היא טיילה רבות ביבשת במסגרת לימודיה כולל פריז, איטליה ואמסטרדם.
קריירה

בשנת 1889 עברה הריסון לדבלין והתבססה כאחת מאמני הדיוקן המובילים באירלנד. היא הגישה 60 ציורים לתערוכה השנתית של האקדמיה המלכותית ועבודות רבות נוספות לאקדמיה המלכותית בלונדון במהלך הקריירה שלה. היא הייתה אקדמית כבוד של האקדמיה המלכותית לאולסטר לאמנויות.
אחיה של הריסון היה תומך של צ'ארלס סטיוארט פרנל וחבר פרלמנט של טיפררי. היא ערכה קמפיין להרחבת ההקלות למובטלים בעלי כושר עבודה ופעלה לקידום זכויות נשים. היא הייתה מעורבת מקרוב במאמציו של יו ליין להקים גלריה לאמנות מודרנית בדבלין.
לאחר מותו של ליין בשנת 1915, היא טענה שהם התארסו בכוונה להינשא. דיוקנו של ליין משנת 1914 הוא אחת מיצירותיה הידועות ביותר. הריסון מעולם לא התחתנה.
הריסון קבורה בבית העלמין של הר ג'רום, על הכותרת על מצבתה כתוב "אומנית וחברת העניים".
הסגנון האמנותי של הריסון מדויק ומציאותי. ישנן דוגמאות לעבודותיה באוספי הגלריה הלאומית של אירלנד, גלריה יו ליין, במשרד העבודות הציבוריות, הגלריה הלאומית לפורטרטים הסקוטית, מוזיאון אולסטר והמוזיאונים הלאומיים צפון אירלנד.
שרה ססיליה הריסון ידועה כאמנית, לאומנית, רפורמית חברתית ופמיניסטית.
ב-24 בנובמבר 2014 ציורה 'דיוקן של קוראת צעירה' נמכר במכירה פומבית תמורת 6,600 אירו.
פמיניזם

במשך כ-30 שנה הייתה שרה חלק מלוחמות לרפורמה חברתית וזכויות הנשים באירלנד. בשנת 1912 היא הייתה האישה הראשונה שנבחרה למועצת העיר דבלין. כאן עבדה בשיתוף פעולה הדוק עם אלדר אלפי בירן.
גלריה

דיוקן נורמן הריסון
דיוקן הנרי הריסון
דיוקן יו ליין
דיוקן עצמי
הערות שוליים

↑  The Dictionary of Ulster Biography, www.newulsterbiography.co.uk
↑  Sarah Cecilia Harrison, Irish Portrait Artist: Self-Portraits, www.visual-arts-cork.com
↑  Snoddy, Theo (1996). Dictionary of Irish Artists 20th Century second edition. 16 Upper Pembroke Street, Dublin 2, Ireland: Merlin publishing. pp. 225–226
↑  Kit Ó Céirín, Women of Ireland, Tír Eolas, 1996, ISBN 978-1-873821-06-0
| --- | --- |
בקרת זהויות :  GND: 1263156002  ISNI: 0000 0000 6924 4047  LCCN: no2022022735  RKD: 36169  SNAC: w6gv9k07  ULAN: 500104065  VIAF: 96455369   WorldCat (עם VIAF): 96455369
שנות ה-40 של המאה ה-4

שנות ה-40 של המאה ה-4 היו העשור החמישי של המאה ה-4, החלו ב-1 בינואר 340 והסתיימו ב-31 בדצמבר 349.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

340 - אזנה קיסר קיסרות אקסום כובש ולמעשה משמיד את ממלכת כוש ומגדיל את שטח אקסום עד לגבול האימפריה הרומית במצרים.
אירועים בולטים בעולם > מלחמה ופוליטיקה > אירועים פוליטיים משמעותיים

344 - אוסטרוגיוס הראשון, הבישוף של מילאנו, מעביר את שרידי שלושת האמגושים מקונסטנטינופול למילאנו
349 - הקיסרות הרומית: אולפיוס לימניוס ואקוניוס קתולינוס ממונים לקונסולים
349 - מגנטיוס ממונה למושל אוגוסטודונום
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
שנות ה-40 של המאה ה-3

שנות ה-40 של המאה ה-3 היו העשור החמישי של המאה ה-3, החלו ב-1 בינואר 240 והסתיימו ב-31 בדצמבר 249.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

244 - קרב מישי - הפסד משמעותי לרומאים מצבא האימפריה הסאסאנית. בעקבות ההפסד גורדיאנוס השלישי נהרג לאחר הקרב.
אירועים בולטים בעולם > מלחמה ופוליטיקה > אירועים פוליטיים משמעותיים

244 - פיליפוס הערבי מתמנה לקיסר החדש וחותם על הסכם לסיום הלחימה.
249 - דקיוס משתלט על השלטון ברומא בתמיכת הלגיונים.
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
שנות ה-40 של המאה ה-6

שנות ה-40 של המאה ה-6 היו העשור החמישי של המאה ה-6, החלו ב-1 בינואר 540 והסתיימו ב-31 בדצמבר 549.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > אירועים פוליטיים משמעותיים

540 - הנזיר בנדיקטוס מנורסיה כותב את תקנון הנזיר שלו
542 - מגפה באימפריה ביזנטית. עד לשנת 542 מתו כ-25% מאוכלוסיית האימפריה הביזנטית.
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
סדרה של התפרצויות געשיות סביב שנת 540 לספירה גורמות לעלייה בתמותה באירופה ובקונסטנטינופול.
על פי רשומות של פרוקופיוס ואחרים, התפרצות דבר שמתחילה במצרים ועוברת בדרכי סחר ימיות, מכה בקונסטנטינופול בשנת 542. שם נהרגים עשרות אלפים תושבים. המגפה מתפשטת למקומות נוספים ומוכרת בהמשך כמגפה היוסטיניאנית.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
תרבות פופולרית > אדריכלות

8 במאי 549 - נחנכת כנסיית סנט אפולינרה אין קלאסה ברוונה.
אישים בולטים

פרק זה לוקה בחסר. אנא תרמו לוויקיפדיה ו.
הערות שוליים

↑  זיו ריינשטיין‏, נחשפה הסיבה לקריסת היישובים העתיקים בנגב, באתר וואלה, 25 במרץ 2019
↑  היסטוריה של הדבר, באתר אנציקלופדיה בריטניקה
| עשורים במאה ה-6 |
| --- | --- | --- |
|  | << • 500–509 • 510–519 • 520–529 • 530–539 • 540–549 • 550–559 • 560–569 • 570–579 • 580–589 • 590–599 • >> |  |
תסמונת אנגלמן

| --- | --- |

 תחום:  גנטיקה רפואית 
 קישורים ומאגרי מידע
 MeSH:  D017204
 סיווגים
 ICD-11:  LD90.0 
 
ציור של ילד החולה בתסמונת, מעשה ידיו של ג'ובאני פראנצ'סקו קארוטו
תסמונת אנג'למן (Angelman Syndrome או AS) היא תסמונת גנטית הפוגעת באחד מתוך 15 אלף עד 30 אלף ילדים. המאובחנים בתסמונת סובלים מליקויים התפתחותיים, מוגבלות שכלית, מראה חיצוני אופייני ובעיות התנהגותיות שונות. בדרך כלל, מזוהה התסמונת בחודשים הראשונים לחיי הילוד אך לעיתים גם בגיל מאוחר יותר.
התסמונת נקראת על שם הארי אנג'למן שזיהה אותה.
תיאור התסמונת

נושאי התסמונת עשויים לסבול מתסמינים שונים, להלן:
מוגבלות שכלית התפתחותית.
מנח גוף המזכיר מריונטה (ומכאן שם נפוץ נוסף לתסמונת, Happy Puppet Syndrome- תסמונת הבובה השמחה).
ליקויים בדיבור וקשיים ברכישת שפה.
בעיות בשיווי המשקל.
רעידות בגפיים.
היפראקטיביות.
הפרעות שינה.
פרכוסים.
התפתחות איטית בתקופת הילדות.
חוסר יכולת ללכת.
אילמות.
עיוורון מלא.
המאובחנים בתסמונת יתאפיינו במראה חיצוני אשר בא לידי ביטוי בפה ומצח רחבים, וצבע עור בהיר.
למוטציה הגנטית קיימות ארבע וריאציות, ולאור כך, חולקו הלוקים בתסמונת לארבע קבוצות גנטיות, כמפורט להלן:
המוטציה השכיחה ביותר, המופיעה ב-70% מהמקרים, היא מוטציה בבסיס הגנטי האחראי להופעת התסמונת, כרומוזום מספר 15. במקטע כרומוזומי זה, המקטע הגנטי מהאם פגום בעוד המקטע הגנטי מהאב מושתק.
מוטציה נוספת, בה לוקים כ-5% מבעלי התסמונת, היא מוטציה המונעת את פעולתו של החלבון אוביקוויטין. חלבון זה אחראי על פירוק של חלבונים בגוף, כחלק מהפעילות התאית הנורמלית.
מוטציה נדירה יותר מתרחשת כאשר הילד יורש שני עותקים של כרומוזום מספר 15 מהאב, ללא עותק מהאם.
מוטציה נדירה נוספת, מתבטאת בהחתמה גנטית פגומה, כאשר העותק האמהי מוחתם באופן זהה לעותק האבהי, וכך נוצר מצב בו אין ביטוי לאף אחד מן הגנים.
התסמונת ההפוכה מבחינת המנגנון הגנטי היא תסמונת פראדר וילי.
תומר רוסו

| --- | --- |
אין תמונה חופשית
 לידה:  29 במאי 1973 (בן 51) ישראל קריית ביאליק, ישראל
 מדינה:  ישראל ישראל
 תקופת הפעילות:  מ-1997
 עיסוק:  שחקן קולנוע
 מספר צאצאים:  4
 פרופיל ב-IMDb
 
תומר רוסו (נולד ב-29 במאי 1973) הוא שחקן קולנוע, טלוויזיה ותיאטרון, במאי, מחזאי ומורה למשחק ישראלי.
ביוגרפיה

נולד בשנת 1973 בקריית ביאליק. שירת בצה"ל כחובש בחטיבת הצנחנים. ב-1997 סיים לימודי משחק בבית הספר "בית צבי".
קריירה בטלוויזיה ובקולנוע

בשנת 1997 הופיע בסדרה "כסף קטלני" בתפקיד אבישי רובין, בסרט "בחצות הלילה" בתפקיד שחר, בסרט "דנה לא רוקדת" בתפקיד יוני ובסרט "אנחנו לא כאלו".
בשנת 1998 שיחק בסדרה "רמת אביב גימל" את רונן. בשנת 2000 שיחק בסרט "כיפור" בתפקיד רוסו.
באותה שנה שיחק בסרט הקולנוע "זאיה", בבימויו של יונתן פז. הסרט לא הופץ ונערך שוב בשנת 2016 תחת השם "מבחן החלב".
בשנת 2001 הופיע בסדרה "לגעת באושר" בתפקיד אורי הוברמן ובסרט "לא תנאף" בתפקיד רוני. בשנת 2002 גילם את מילק בסרט "קדמה". בשנת 2003 גילם את פרידמן החובש בסרט "קרב בדרך לירושלים" ובסרט "עלילה" את הקצין.
בשנת 2005 שיחק בסרט "אזור חופשי" את איש הביטחון.
בשנת 2007 שיחק בסרטו של עמוס גיתאי, "התנתקות".
בשנת 2009 הופיע בסדרה "פרשת השבוע" וכן שיחק בסרטו של עמוס גיתאי, "כרמל". 
בשנת 2015 גילם בסרט "רבין-היום האחרון" את גבי ברבש, מנהל בית החולים.
בשנת 2018 שיחק את איש האבטחה בסרט "רכבת קלה".
בשנת 2022 שיחק בסרטו של ארז תדמור "בחורים טובים".
קריירה בתיאטרון

בתיאטרון הסמטה: "מזרחה".
בתיאטרון הספרייה: "בורגנים", "הבחור שלנו", "מיזנתרופ".
בתיאטרון אורנה פורת: "שמוליק של זוהרה".
בתיאטרון בית ליסין: "הקונצרט", "קול קטן", "על עכברים ואנשים".
חיים אישיים

רוסו נשוי ואב לארבעה. מתגורר במצפה הילה.
לקריאה נוספת

אמיר בוגן, סרט וראיון: תומר רוסו בסבבה עם סבתא וסבא, באתר ynet, 10 בינואר 2013
תסמונת אליס בארץ הפלאות

| --- | --- |

 תחום:  נוירולוגיה 
 קישורים ומאגרי מידע
 MeSH:  D062026
 
"תסמונת אליס בארץ הפלאות", "ראיית ליליפוט", או "הזיית ליליפוט" (על שם ארץ ליליפוט בסיפור על גוליבר) (Alice in Wonderland syndrome - AIWS) היא מצב נפשי שבו הדרך שבה תופס האדם את ממדי גופו איננה נכונה. האדם חווה את גופו או חלקים ממנו כגדולים יותר או קטנים יותר מן הממדים הנכונים. הוא עלול לראות גם את העצמים סביבו, בהשוואה לגופו או חלקיו, כקטנים מאוד (או מרוחקים) או כגדולים מאוד. התופעה מוכרת בעיקר אצל חולים הסובלים ממיגרנה, מכפיון (אפילפסיה) וממחלות אחרות.
המצב מתאר לקות בתפיסה בלבד: המכניזם של העיניים לא נפגע אלא רק הדרך שבה המוח מעבד את המידע הנקלט על ידי העיניים. התופעה נקראת גם מיקרופסיה (Micropsia מיוונית "מיקרו" - קטן; "אופסיס" - ראייה) או מקרופסיה (Macropsia) ומקושרת גם למחלות של הרשתית.
התסמונת תוארה לראשונה על ידי נוירולוג מקליפורניה, ד"ר קארו ליפמן, בשנת 1952 (Caro W. Lippman) ונקראה בשם זה על ידי פסיכיאטר אנגלי, ג'ון טוד (John Todd ,1914 – 1987) בשנת 1955.
טוד כינה את ההפרעה על שם דמותה של אליס גיבורת עלילת הספר "הרפתקאות אליס בארץ הפלאות" מאת לואיס קרול, אשר במהלך קורותיה חווה מצבים של גדילה מואצת או לחלופין התכווצות שכזו, כאשר יש הסבורים כי מדובר במטפורה לשינויים בתפיסת המציאות. טוד גם ציין שבחר את הכינוי שכן ידוע שלואיס קרול חווה לפחות אפיזודה אחת של מיגרנות, ויש המשערים שאף חווה סינדרום זה ממש.
במחקרים נוספים נמצא ביטוי לתסמונת זו גם במחלות אחרות. נמצא שלעיתים היא מופיעה עם הסימפטומים הראשונים של מוֹנוֹנוּקְלֵאוֹזִיס ("מחלת הנשיקה"). התסמונת גם יכולה לפרוץ כתוצאה מאפילפסיה חלקית מורכבת, מפעילותם של מגוון סמים פסיכואקטיביים וכן אצל חולים הסובלים מסכיזופרניה.
ילדים קטנים, במיוחד בגילאים 5 - 10, מייצגים אחוז גדול מאלו שסובלים ממיקרופסיה ספונטנית זמנית. המיקרופסיה נוטה להתרחש בחשכה, אז למוח חסרים מקורות ויזואליים לגודל.
התופעה מלווה לפעמים גם בהשפעה על התפיסה השמיעתית, חוש המגע ודימוי הגוף. הסינדרום מתרחש גם כאשר העיניים סגורות. הסימפטומים הפראפרילים כוללים חרדה, אפראקסיה ואגנוזיה.
ראו גם

תסמונת קוטאר
הערות שוליים

↑  Journal of Nervous & Mental Disease. 116(4):346-351, October 1952 ,Certain hallucinations peculiar to migaine ,Caro W. Lippman
↑  Alice in Wonderland, Canadian Medical Association Journal. 1955 November 1; 73(9): 701–704 J. Todd, The Syndrom of
| --- | --- |
בקרת זהויות :  LNB: 000334412 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תחנת פינסקר

תחנת פינסקר היא אחת מהתחנות בקו האדום כחלק מהדנקל. מיקומה על רחוב זאב אורלוב הראשי בפתח תקווה. שם התחנה נגזר משם הרחוב הסמוך לתחנה, יהודה לייב פינסקר. התחנה ממוקמת בין שכונות קרול מצפון ולב המושבה מדרום, והיא התחנה השנייה מתחילת תוואי הרכבת הקלה מכיוון מזרח, לאחר התחנה המרכזית של פתח תקווה.
התחנה נפתחה יחד עם שאר הקו האדום של הרכבת הקלה בגוש דן, בתאריך 18 באוגוסט 2023.
הקמת התחנה

מיקום התחנה הכיל לפני תחילת בניית הדנקל שיחים, כחלק מאי תנועה ברחוב.
בדצמבר 2018 החלו עבודות להנחת מסילות מסילות הרכבת בתוואי הרחוב, והקמת תשתיות בשבילן. אך באזור התחנה העבודות התחילו מאוחר יותר.
בינואר 2020 פורסמו צילומי אוויר במסלול הקו בהם בין היתר תועדה התחנה והמסילות אשר מוקמות במקום.
בעקבות סיום הבנייה ומתן האישורים, התחנה נפתחה יחד עם שאר הקו האדום, בתאריך 18 באוגוסט 2023.
סביבה

התחנה נמצאת סמוך לנקודת ההצטלבות של רחוב זאב אורלוב המרכזי בפתח תקווה ורחוב יהודה לייב פינסקר. השכונות קרול ולב המושבה נמצאות נמצאים צפונית ודרומית (בהתאמה) לתחנה.
במרחק הליכה מהתחנה נמצא שוק פתח תקווה, המשורת גם על ידי תחנת קרול, שנמצאת במרחק גדול יותר מהשוק ולכן משרתת אותו פחות.
סביבת התחנה מכילה בעיקר אזורי מגורים. שכונות מרוחקות יחסית בפתח תקווה, כמו אם המושבות החדשה, משורתות חלקית על ידי תחנה זו. שכונת אחים ישראלית קרובה לתחנה ומשורתת חלקית על ידה, אך בשיתוף עם תחנת קרול.
הערות שוליים

↑  מפות שכונות העיר, באתר עיריית פתח תקווה
↑  מפת שכונות העיר, באתר עיריית פתח תקווה
↑  40 זאב אורלוב, באתר גוגל מפות, ‏נובמבר 2011
↑  מתן דויטש, מעל ומתחת לאדמה: צפו בעבודות להקמת הרכבת הקלה בפתח תקוה (וידאו), באתר mynet‏ פתח תקוה, 11 בדצמבר 2018
↑  40 זאב אורלוב, באתר גוגל מפות, ‏ינואר 2019
↑  מסילות בפתח תקווה. הקו האדום., נבדק ב-2023-08-30
↑  יובל שדה, יש תאריך: הקו האדום של הרכבת הקלה ייפתח ב-18 באוגוסט, באתר כלכליסט, 4 באוגוסט 2023
תנועה שורשית

"תנועה שורשית" או הִתְאַרְגְּנוּת נֶבַע (באנגלית: Grassroots) היא יוזמה חברתית או פוליטית של אזרחים, אשר פעיליה מגיעים מקהילה או מאזור מוגדר ופועלים להשיג שינוי בנושא ספציפי. תנועה שורשית היא מאמץ מאורגן של פרטים, לרוב באזור גאוגרפי נתון, המבקשים לחולל שינויים במדיניות החברתית או להשפיע על החלטה, לרוב בתחום הפוליטי. השינוי שתנועה מבקשת לחולל יכול להיות ברמה מקומית, אזורית או ארצית. תנועות שורשיות מתאפיינות בתהליך קבלת החלטות מלמטה למעלה ובמבנה ארגוני שטוח ורופף.
תנועות שורשיות רבות הן רשת רופפת, ויחסית חסרת היררכיה של פעילים. תנועות שורשיות קמות כהתארגנות עצמית המעודדת את חברי הקהילה לתרום באמצעות עשייה למען הקהילה שלהם. תנועות שורשיות משתמשות במגוון אסטרטגיות: הפצת מידע, החתמת עצומות, הפגנות לא אלימות, גיוס כספים, רישום בוחרים, ועוד.
התהוות תנועה שורשית

חוקרים מצביעים על ארבעה שלבים בהתהוות תנועה שורשית. שלבי ההתהוות לא תמיד ליניארים[דרושה הבהרה] ויכולים להתרחש במקביל:
הכרה בבעיה. חברי הקהילה מכירים בקיום בעיה שמפריעה להם ומחליטים שהם רוצים לפעול יחד לקראת פתרון המתאים להם.
פנייה לרשויות בדרישה לשינוי המצב.
כאשר אין היענות של הרשויות לדרישות חברי התנועה, יצירת שיתופי פעולה עם גופים נוספים, פנייה לתקשורת להגברת לחץ ציבורי.
פעילות לשינוי המדיניות באמצעות חקיקה, עידוד הצבעה בבחירות וכו'.
סביבת פעילות ודרכי פעולה

אלמיידה וברוסטר סטרנס מצביעים על שני סוגי גורמים המשפיעים על הצלחתן של תנועות שורשיות: הזדמנויות הנובעות מרפיפות שלטונית ובעלי ברית חיצוניים. הזדמנויות הנובעות מרפיפות שלטונית יכולות להיות: בחירות (מקומיות, אזוריות או ארציות), חילוקי דעות בין גורמי ממשל בנוגע לשינוי מדיניות ומחוות סמליות של גורמי ממשל המרמזות כי ישנם פקידים או פוליטיקאים האוהדים את הטענות הארגון. בעלי ברית יכולים לחזק תנועות שורשיות במשאבים חומריים, ידע מדעי, חשיפה תקשורתית ותומכים להפגנות ופעולות נוספות כהחתמה על עצומות, עצרות, עידוד הצבעה בבחירות, הופעות בתקשורת, פעילות ברשתות החברתיות ועוד.
סביבת פעילות ודרכי פעולה > גיוס תומכים

תנועות שורשיות משתמשות בעיקר בדרכי פעולה ישירות, במטרה לגייס לפעילות אנשים נוספים ולא רק פעילים חברתיים או פוליטיים. פעולות לגיוס פעילים כוללות: חלוקת עלונים, שיחות טלפון, תליית מודעות ברחובות, ארגון מפגשים קהילתיים, פעילות ברשתות חברתיות ועוד.
סביבת פעילות ודרכי פעולה > שימוש ברשתות חברתיות

שימוש ברשתות חברתיות בתנועות שורשיות ובכלל מאפשר תנועה דו כיוונית של מידע, אך לא מבטיח הצטרפות לפעילות בשטח. רשתות חברתיות הן כלי לארגון ולתכנון מפגשים בעולם האמיתי והווירטואלי, לעדכון עוקבים על אירועים, להפצת חדשות ולצבירת עוקבים. רשתות חברתיות משמשות עבור תנועות שורשיות ככלי להתארגנות, אלטרנטיבה לעיתונות הממוסדת ולהעלאת המודעות מעבר לרמה המקומית לרמה הארצית ואף הבינלאומית. תנועת Black Lives Matter ידועה כתנועה שורשית שעשתה שימוש נרחב ביותר ברשתות החברתיות להפסקת אלימות משטרתית, אפליה וגזענות ממוסדת כלפי שחורים.
מקור השם

המונח המקורי באנגלית, "Grassroots Movement", מתאר יצירה של תנועה חברתית מן "שורשי העשב", בהנחה שצמיחה כזו היא ספונטנית וטבעית, שלא כמו תנועות חברתיות שמוקמות ומופעלות על ידי גורמי כוח מסורתיים. לעיתים, הפעילות המקומית יכולה לצבור כוח על-אזורי ולהפוך לפעילות פוליטית במישור הלאומי או אפילו הבינלאומי. תנועת הירוקים ומפלגת הירוקים בגרמניה הן דוגמאות לתנועה שורשית ש"התמסדה" והפכה לאחת מן המפלגות המובילות בארצה.
דוגמאות לתנועות שורשיות

אוכל במקום פצצות
תנועת חגורה ירוקה
Abahlali baseMjondolo - תנועת דיירי הצריפים ; ותנועת חסרי האדמות, שתיהן בדרום אפריקה
Bhumi Uchhed Pratirodh במערב בנגאל
הצבא הזפטיסטי לשחרור לאומי
Fanmi Lavalas בהאיטי
תנועת העובדים חסרי הבית (Movimento dos Trabalhadores Sem Teto) ותנועת העובדים חסרי האדמות (Movimento dos Trabalhadores Rurais Sem Terra), שתיהן בברזיל
תנועות פלישה לבתים (Squat)
צייטגייסט
מחאת האוהלים
שורשיות מדומה

לצד פעילותן של "תנועות שורשיות" אותנטיות, קיימים ניסיונות של לוביסטים, מפלגות וכוחות פוליטיים וחברתיים ממוסדים אחרים, ליצור תנועות אשר תדמיתן הציבורית תהיה של תנועות אשר "צמחו מלמטה" ואשר מבטאות את רחשי הלב של הקהילה, אך הן למעשה "דשא מלאכותי" (באנגלית המונח ליצירת תנועות "שורשיות מדומות" כאלו הוא Astroturfing, על שם ה-AstroTurf, אחד מן המותגים הידועים לדשא מלאכותי).
ראו גם

דמוקרטיה שורשית